
         PRIMĂRIA COMUNEI ARCANI

      Telefon: 0253278004; Fax: 0253278004
        E-mail: primariaarcani@yahoo.com
                 www.comuna-arcani.ro

ANUNȚ

privind organizarea concursului de recrutare pentru ocuparea, pe o perioadă determinată de 5(cinci) ani, cu program normal al timpului de muncă de 8 ore/zi, 40 ore/săptămână, a postului vacant aferent funcției contractuale de Șef centru din cadrul Centrului de zi pentru consiliere și sprijin părinți și copii, cu sediul în comuna Arcani, sat Stroiești, strada Principală, nr. 90, județul Gorj

Primăria Comunei Arcani, județul Gorj, cu sediul în comuna Arcani, sat Arcani, strada Principală, nr.274, județul Gorj, cod poștal 217025, telefon: 0253/278004, fax: 0253/278004, email:primariaarcani@yahoo.com, organizează concurs de recrutare pentru ocuparea, pe o perioadă determinată de 5(cinci) ani, cu program normal al timpului de muncă de 8 ore/zi, 40 ore/săptămână, a postului vacant aferent funcției contractuale de Șef centru din cadrul Centrului de zi pentru consiliere și sprijin părinți și copii, cu sediul în comuna Arcani, sat Stroiești, strada Principală, nr. 90, județul Gorj.
Publicarea concursului se va asigura în data de 02.10.2026, pe pagina de internet și la sediul Primăriei comunei Arcani, județul Gorj,  precum și pe portalul: posturi.gov.ro.
       Data până la care se pot depune dosarele de înscriere: - în termen de 10 de zile lucrătoare de la data publicării anunțului, respectiv începând cu data de 02.10.2026, ora 800 și până la data de 15.10.2026, ora 1600. 
   Probele stabilite pentru concurs sunt: 
    - proba scrisă,
    - proba interviu.
Data, ora şi locul sau locația selecției dosarelor: - în termen de maxim 2 zile lucrătoare de la data expirării termenului de depunere a dosarelor, la sediul Primăriei comunei Arcani, județul Gorj, respectiv 19.10.2026.
Data, ora şi locul sau locația desfăşurării probei scrise:-26.10.2026, ora 1000 la sediul Primăriei Comunei Arcani, județul Gorj.
Data, ora şi locul sau locația desfășurării probei interviu:-maxim 5 zile de la data susținerii probei scrise, la sediul Primăriei comunei Arcani, județul Gorj.

Condiţiile de participare la concurs: 
Condiţii generale:
           Candidaţii trebuie să îndeplinească cumulativ condițiile  prevăzute de art.15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice  stabilirea principiilor generale de ocupare a unui post vacant sau temporar vacant corespunzător funcţiilor contractuale:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

                    Condiții specifice
 	- studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul psihologie, asistenţă socială sau sociologie, cu vechime/experienţă de minimum doi ani în domeniul serviciilor sociale;
- studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale;
- dovada vechimii/experienţei în domeniul serviciilor sociale presupune desfăşurarea/participarea la cel puţin una dintre etapele procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare;

	
Dosarul pentru participarea la concurs trebuie sa conțină următoarele: 
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  avizul sau adeverința eliberată de CNASR;
j)  curriculum vitae, model comun european.

Modelul orientativ al adeverinței menționate la alin.(1) lit. e) este prevăzut în anexa nr. 3 la H.G. nr.1336/2022.
Documentul prevăzut la pct.1 lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la pct.1 lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Copiile de pe actele prevăzute mai sus se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de concurs.


       Bibliografie / Tematica:
1. Constituţia României, republicată
	cu tematica: 
	Constituţia României, republicată – integral;	
2. Legea nr.197/2012 privind asigurarea calităţii în serviciile sociale, cu modificările şi completările  ulterioare	
 cu tematica: 
	Legea nr.197/2012 privind asigurarea calităţii în serviciile sociale, cu modificările şi completările ulterioare;
3. Legea nr.202/2002, privind egalitatea de şanse şi de tratament între femei şi bărbaţi, republicată (r3), cu modificările şi completările ulterioare
cu tematica: 
Legea nr.202/2002, privind egalitatea de şanse şi de tratament între femei şi bărbaţi, republicată (r3), cu modificările şi completările ulterioare – integral;
4. Ordonanţa de urgenţă a Guvernului nr.57/2019 privind Codul administrativ, cu modificările şi completările ulterioare
cu tematica: 
Partea a II-a, Titlul III - Personalul contractual din autoritatile si institutiile publice, art. 538 - 562;
5. Legea nr. 292 /2011 a asistentei sociale, cu modificările si completările ulterioare;
cu tematica:
Legea nr. 292 /2011 a asistentei sociale, cu modificările si completările ulterioare – integral;
6. HG nr.268/2026 - pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale;
cu tematica:
HG nr.268/2026 - pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale;
7. Legea nr. 448 din 6 decembrie 2006 privind protecţia şi promovarea drepturilor persoanelor cu handicap;
cu tematica:
Legea nr. 448 din 6 decembrie 2006 privind protecţia şi promovarea drepturilor persoanelor cu handicap – integral;
8. Codul deontologic al asistentului social;
cu tematica:
Codul deontologic al asistentului social – integral;
9. Codul Muncii – Legea 53/2003;
cu tematica:
Drepturi si obligații personal contractual

NOTĂ: Se va lua în considerare forma actelor normative enumerate, în vigoare la data publicării anunţului privind organizarea concursului.

Șeful de centru îndeplinește următoarele  atribuții:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, Codului muncii etc.; 
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale; 
c) propune participarea personalului de specialitate la programe de instruire şi perfecţionare; 
d) colaborează cu alte servicii sociale/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare; 
e) întocmeşte raportul anual de activitate; 
f) asigură buna desfăşurare a raporturilor de muncă dintre angajaţii serviciului/centrului; 
g) propune furnizorului de servicii sociale structura organizatorică şi numărul de personal; 
h) desfăşoară activităţi pentru promovarea imaginii serviciului în comunitate; 
i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens; 
k) organizează activitatea personalului şi asigură respectarea timpului de lucru şi a regulamentului de organizare şi funcţionare; 
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie; 
m) asigură comunicarea şi colaborarea permanentă cu serviciul public de asistenţă socială de la nivelul primăriei sau, după caz, şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor; 
n) întocmeşte proiectul bugetului propriu al serviciului şi contul de încheiere a exerciţiului bugetar; 
o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare; 
p) asigură încheierea cu beneficiarii a contractelor de furnizare a serviciilor sociale; 
q) alte atribuţii prevăzute în standardul minim de calitate aplicabil
r) atribuții GDPR:
- prelucreză datele cu caracter personal în conformitate cu și în limitele de autorizare stabilite prin procedurile interne, în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date; 
- păstrează confidențialitatea asupra datelor personale pe care le prelucrează; 
- prelucrează datele cu caracter personal numai pentru aducerea la îndeplinire a atribuțiilor de serviciu;
- respectă măsurile tehnice și organizatorice stabilite pentru păstrarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat;
- aduce la cunoștința șefului ierarhic, în cel mai scurt timp posibil, orice situație de acces neautorizat la datele personale pe care le prelucrează;



      Coordonate de contact pentru primirea dosarelor de concurs: Primăria Comunei Arcani, Județul Gorj cu sediul în comuna Arcani, sat Arcani, strada Principală, nr.274, județul Gorj, cod poștal 217025, telefon: 0253/278004, fax: 0253/278004, e-mail: , numele și prenumele persoanei de contact: Coiculescu Cosmin-Daniel, referent superior în cadrul Compartimentului Financiar Contabil, Taxe și Impozite din aparatul de specialitate al Primarului Comunei Arcani, județul Gorj. 


PRIMAR,
                                                          COICULESCU ARISTICĂ-DANIEL

